Kirovbakken

Kirovbakken (russisk: Кировский трамплин) er en hoppbakke i Kirov i Russland. Bakken ligger ved Filejskajafjellet, ved elva Vjatkas venstre bredd, og har størrelse K90. I nærheten av K90-bakken ligger også to hoppbakker med størrelse K40 og K25. I tilknytning til hoppbakkene ligger også slalåmbakke og rulleskøyteløyper. K90-bakken har blitt brukt til interregionale og nasjonale renn.

Den største bakken ble bygd i 1951, og senere ble det også bygd mindre bakker, administrasjonsbygning og hotell for tilsreisende idrettsfolk. Bakken har blitt utvidet flere ganger. Økonomisk vanskelige tider i Kirov bidro til at Kirovbakken ble stående og forfalle fra 1992. Hoppanlegget ble satt i stand igjen i 2002, og var da det eneste av hoppanleggene i Russland som var bragt opp til internasjonal standard.

I 2007 ble lederne for skisenteret dømt for å ha brukt eiendommen hoppanlegget ligger på uten tillatelse. Byadministrasjonen i Kirov krevde i september 2009 at hele hoppanlegget måtte rives. Etter forhandlinger fikk skisenteret leie området, og hoppanlegget fikk bli ståendeGorod Kirov: Sportkompleks «Tramplin»: Tsjto nas zjdet zimoj 2010 goda? (russisk, 21. oktober 2009), men K90-bakken ble likevel stengt på grunn av sikkerhetsmangler ved anlegget.

Bakkerekorden i K90-bakken er 96,5 meter, satt av Dmitrij Vasiljev 25. januar 2004.

En av pilarene som tårnet i K90-bakken hviler på blir sprøytet med vann om vinteren, slik at det danner seg et tykt islag når det fryser. Ispilaren brukes til isklatrekonkurranser.

27. juni 2010 brøt det ut brann i K90-bakken, og en del av tårnet ble ødelagt.Komsomolskaja Pravda: Sgorevsjij v Kirove tramplin vosstanovjat (russisk, 28. juni 2010) Den russiske staten har bevilget penger til å reparere og oppgradere hoppanlegget, blant annet planlegges å bygge en helt ny K40-bakke ved siden av K90-bakken, samt å oppgradere K25-bakken.Gorod Kirov: Na sportkompleks «Tramplin» vydeljat 80 millionov rublej  (russisk, 25. oktober 2010) Ombyggingen skal være ferdig i 2013.Davetsja: V 2011 gody v Kirove natsjnut rekonstruktsju tramplinov (russisk, 23. oktober 2010)

 Referanser 

 Eksterne lenker 
 Skisprungschanzen-Archiv: Kirov
 Flying Skier: Kirov (bildegalleri)
 Pravitelstvo Kirovskoj oblast: S Kirovskojo tramplina vzletjat za Rossii (russisk, 27. januar 2005)
 Vitruvij: Kirovskij tramplin  (russisk)

Kategori:Hoppbakker i Russland
Kategori:Kirov oblast
Kategori:Byggverk fullført i 1951
Kategori:1951 i Russland